عراق پارلامنتینین یئزیدی اصیللی میللت وکیلی ویان داکهیل ایشید ترور قروپلاشماسینین اینسانلیغا سیغمایان جینایتلری بارهده دانیشیب.
آخار. آذ خبر وئریر کی، خانیم داکهیل مصر تلویزییاسیندا چیخیشی زامانی گؤز یاشلارینی ساخلایا بیلمهییب:
«گنج بیر قادین سئکس کؤلهسی ائدیلمک اوچون قاچیریلاراق ۳ گون آج-سوسوز ساخلانیلدی، سونرا اونا بیر قابدا ات و بیر آز آش وئریلدی. آجلیقدان اؤلمهیه یاخین اولان قادین یئمیی هئچ دوشونمدن یئدی. سونرا ترورچولاردان بیری اونا بیراز اول ۱ یاشلی اوغلونو یئدیینی، اوشاغی کسهرک اونا وئردیکلرینی سؤیلدی. بوندان باشقا، ترورچولار ۱۰ یاشلی بیر قیزین مئییتینه آتاسینین گؤزلری اؤنونده تجاووز ائتدیلر».
ایشید-این وحشیلیکلریندن اورک آغریسی ایله دانیشان ویان داکهیل ۲۱-جی عصرده یئزیدی قادینلارین قول کیمی ساتیلدیقلارینی، اونلاری ترورچولاردان پوللا ساتین آلاراق خلاص ائتدیکلرینی دئییب.
azb_Arab azb_Arab azb_Arab azb_Arab